02016D0159 — FI — 30.06.2017 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOPÄÄTÖS (EU) 2016/159, annettu 4 päivänä helmikuuta 2016, menettelyjen vahvistamisesta Euroopan parlamentin ja neuvoston asetuksessa (EU) N:o 652/2014 tarkoitettujen kasvintuhoojien torjumiseksi toteutettavia kiireellisiä toimenpiteitä koskevien avustushakemusten ja maksupyyntöjen sekä niihin liittyvien tietojen toimittamista varten (tiedoksiannettu numerolla C(2016) 524) (EUVL L 031 6.2.2016, s. 51)

Muutettu:









▼B

KOMISSION TÄYTÄNTÖÖNPANOPÄÄTÖS (EU) 2016/159,

annettu 4 päivänä helmikuuta 2016,

menettelyjen vahvistamisesta Euroopan parlamentin ja neuvoston asetuksessa (EU) N:o 652/2014 tarkoitettujen kasvintuhoojien torjumiseksi toteutettavia kiireellisiä toimenpiteitä koskevien avustushakemusten ja maksupyyntöjen sekä niihin liittyvien tietojen toimittamista varten

(tiedoksiannettu numerolla C(2016) 524)







1 artikla

Alustavat tiedot arvioiduista kustannuksista

▼M1

Unionin rahoitustuen saamiseksi jäsenvaltioiden on kahden kuukauden kuluessa asetuksen (EU) N:o 652/2014 17 artiklassa tarkoitetun tuhoojan esiintymisen virallisesta vahvistamisesta toimitettava alustavat tiedot tuhoojan esiintymisestä. Kyseiset alustavat tiedot on toimitettava tämän päätöksen liitteessä I esitetyn mallin mukaisena sähköisenä tiedostona. Täytäntöönpanopäätöksen 2014/917/EU 1 ja 2 artiklassa kuvattuja komissiolle annettavia ilmoituksia pidetään tällaisina alustavina tietoina.

Jäsenvaltioiden on viimeistään kuuden kuukauden kuluttua tuhoojan esiintymisen virallisesta vahvistamisesta toimitettava komissiolle asetuksen (EU) N:o 652/2014 16 artiklan 1 kohdan mukaista avustusta koskeva hakemus, joka on laadittu tämän päätöksen liitteessä II esitettyjen mallien 1 ja 2 mukaisena sähköisenä tiedostona.

▼B

Hakemuksessa on oltava seuraavat tiedot:

a) arvio asetuksen (EU) N:o 652/2014 18 artiklan 1 kohdan a alakohdassa tarkoitetuista toimintakustannuksista;

b) arvio asetuksen (EU) N:o 652/2014 18 artiklan 1 kohdan b alakohdassa tarkoitetuista kustannuksista, jotka aiheutuvat kolmansien osapuolten kanssa tehdyistä palvelusopimuksista;

c) arvio asetuksen (EU) N:o 652/2014 18 artiklan 1 kohdan c alakohdassa tarkoitetuista kustannuksista, jotka aiheutuvat korvausten suorittamisesta omistajille ja toimijoille;

d) tapauksen mukaan arvio asetuksen (EU) N:o 652/2014 18 artiklan 1 kohdan e alakohdassa tarkoitetuista muista tuhoojan hävittämisen kannalta olennaisista kustannuksista asianmukaisine perusteluineen;

▼M1

e) arvio asetuksen (EU) N:o 652/2014 18 artiklan 1 kohdan d alakohdassa tarkoitetuista hävitettyjen kasvien, kasvituotteiden tai muiden tavaroiden arvon korvaamisesta niiden omistajille aiheutuvista kustannuksista.

▼B

Jäsenvaltioiden on kolmen kuukauden välein toisessa kohdassa tarkoitettujen tietojen toimittamisen jälkeen toimitettava ajan tasalle saatetut tiedot kyseisessä kohdassa tarkoitetuista kustannuksista.

▼M1

Avustushakemusten, jotka koskevat hävittämisen ja/tai leviämisen estämisen kannalta olennaisia arvioituja kustannuksia, joita koskeva hakemus on jo lähetetty edellisen kalenterivuoden aikana, on sisällettävä tämän päätöksen liitteen II (mallit 1 ja 2) mukainen päivitetty versio.

▼B

2 artikla

Maksupyynnöt

Jäsenvaltioiden on kuuden kuukauden kuluessa vuosittaisessa rahoituspäätöksessä vahvistetusta päättymispäivästä tai tuhoojan hävittämisen ja/tai leviämisen estämisen loppuun saattamisen vahvistamisesta, sen mukaan kumpi päivämäärä on aikaisempi, toimitettava komissiolle:

▼M1

a) aiheutuneita tukikelpoisia kustannuksia koskeva maksupyyntö tämän päätöksen liitteessä III esitettyjen mallien 1 ja 2 mukaisena sähköisenä tiedostona; tarvittaessa olisi näin ollen sovellettava liitteessä III (malli 1) esitettyä maksupyyntöä;

b) tämän päätöksen liitteen IV mukainen lopullinen tekninen raportti;

▼M1

c) avustushakemusten, jotka koskevat asetuksen (EU) N:o 652/2014 18 artiklan 1 kohdan d alakohdassa tarkoitetuista hävitettyjen kasvien, kasvituotteiden tai muiden tavaroiden arvon korvaamisesta niiden omistajille aiheutuvia arvioituja kustannuksia, on sisällettävä tämän päätöksen liite III (malli 2).

▼B

3 artikla

Muuntokurssi

Jos arvioitujen kustannusten tai jäsenvaltiolle aiheutuneiden menojen määrät on ilmaistu muussa valuutassa kuin euroina, kyseisen jäsenvaltion on muunnettava kustannukset euromääräisiksi käyttämällä viimeisintä muuntokurssia, jonka Euroopan keskuspankki on vahvistanut ennen sen kuukauden ensimmäistä päivää, jona kyseinen jäsenvaltio jättää hakemuksen.

▼M1

4 artikla

Tätä päätöstä sovelletaan komissiolle ilmoitettujen tuhoojaesiintymien osalta 1 päivästä tammikuuta 2017.

▼B

5 artikla

Osoitus

Tämä päätös on osoitettu kaikille jäsenvaltioille.

▼M1









LIITE I









LIITE II









LIITE III

▼M1









LIITE IV